|  |
| --- |
| Številka: 60310-16/2025-3350-4 |
| Ljubljana, 29. september 2025 |
| EVA: / |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| **ZADEVA: Predlog Akta o ustanovitvi Skupnosti višjih strokovnih šol Republike Slovenije - predlog za obravnavo**  |
| **1. Predlog sklepov vlade:** |
| Na podlagi 21. člena Zakona o Vladi Republike Slovenije  (Uradni list RS, št. 24/05 - uradno prečiščeno besedilo, 109/08, 38/10 - ZUKN, 8/12, 21/13, 47/13 - ZDU-1G, 65/14, 55/17, 163/22, 57/25 - ZF) in drugim odstavkom 16. člena Zakona o višjem strokovnem izobraževanju (Uradni list RS, št. 86/04, 100/13, 54/22 - ZUPŠ-1, 95/23 – ZIUOPZP in 102/23) je Vlada Republike Slovenije na ... seji dne ... sprejela sklep:Vlada Republike Slovenije je podala soglasje k predlogu Akta oustanovitvi Skupnosti višjih strokovnih šol Republike Slovenije. Barbara Kolenko Helbl  GENERALNA SEKRETARKAPriloga:* Predlog Akta oustanovitvi Skupnosti višjih strokovnih šol Republike Slovenije

Sklep prejmejo:* Ministrstvo za vzgojo in izobraževanje,
* Služba Vlade Republike Slovenije za zakonodajo
* Skupnost višjih strokovnih šol Republike Slovenije
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Vinko Logaj, minister, Ministrstvo za vzgojo in izobraževanje,
* mag. Andrej Sotošek, državni sekretar, pristojen za področje srednjega in višjega šolstva ter izobraževanja odraslih, Ministrstvo za vzgojo in izobraževanje,
* mag. Branka Hrast Debeljak, generalna direktorica Direktorata za srednje in višje šolstvo ter izobraževanje odraslih,
* Tomaž Rozman, vodja Sektorja za višje šolstvo, Ministrstvo za vzgojo in izobraževanje.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Z novim aktom o ustanovitvi Skupnosti višjih strokovnih šol Republike Slovenije (v nadaljnjem besedilu: Skupnost VSŠ) se v določenem delu razširjajo pristojnosti generalnega sekretarja Skupnosti VSŠ. Predlaga se, da je poleg predsednika Upravnega odbora zastopnik Skupnosti VSŠ tudi generalni sekretar, pri čemer so v Aktu podrobno navedene tudi njegove naloge. V aktu se odpravljajo tudi nejasni zapisi glede poimenovanja predsednika Skupnosti VSŠ, kar je dejansko predsednik Upravnega odbora Skupnosti VSŠ. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice (odprava) | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR: /** |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna  | / | / | / | / |
| Predvideno povečanje (+) ali zmanjšanje (–) prihodkov občinskih proračunov  | / | / | / | / |
| Predvideno povečanje (+) ali zmanjšanje (–) odhodkov državnega proračuna  | / | / | / | / |
| Predvideno povečanje (+) ali zmanjšanje (–) odhodkov občinskih proračunov | / | / | / | / |
| Predvideno povečanje (+) ali zmanjšanje (–) obveznosti za druga javnofinančna sredstva | / | / | / | / |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| / | / | / | / | / |
| / | / | / | / | / |
| **SKUPAJ** | **/** | **/** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| / | / | / | / | / |
| / | / | / | / | / |
| **SKUPAJ** | **/** | **/** |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
| / | / | / |
| / | / | / |
| / | / | / |
| **SKUPAJ** | **/** | **/** |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

 Predlog nima finančnih posledic.1. **Finančne posledice za državni proračun**:

Predlog ne predvideva porabe proračunskih sredstev v obdobju, za katero je bil državni proračun že sprejet.**II.a Pravice porabe za izvedbo predlaganih rešitev so zagotovljene:**  **/****II.b Manjkajoče pravice porabe bodo zagotovljene s prerazporeditvijo:**  **/****II.c Načrtovana nadomestitev zmanjšanih prihodkov in povečanih odhodkov proračuna:**  **/** |
| **7.b Predstavitev ocene finančnih posledic pod 40.000 EUR:**/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Bistveni predlogi in pripombe, ki niso bili upoštevani: / |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Gradivo je bilo predhodno objavljeno na portalu E-demokracija dne   | DA/**NE** |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **11. Gradivo je uvrščeno v delovni program vlade:** | DA/**NE** |
| dr. Vinko Logaj minister |

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in drugim odstavkom 16. člena Zakona o višjem strokovnem izobraževanju (Uradni list RS, št. 86/04, 100/13, 54/22 - ZUPŠ-1, 95/23 - ZIUOPZP, 102/23) je Vlada Republike Slovenije na ... seji dne ... sprejela sklep:

SKLEP

Vlada Republike Slovenije je podala soglasje k predlogu Akta oustanovitvi Skupnosti višjih strokovnih šol Republike Slovenije.

Barbara Kolenko Helbl

GENERALNA SEKRETARKA

Prejmejo:

* Ministrstvo za vzgojo in izobraževanje,
* Služba Vlade Republike Slovenije za zakonodajo,
* Skupnost višjih strokovnih šol Republike Slovenije.

**PRILOGA - AKT O USTANOVITVI**

**SKUPNOSTI VIŠJIH STROKOVNIH ŠOL REPUBLIKE SLOVENIJE**

Na podlagi 52. člena Zakona o zavodih (Uradni list RS, št. 12/91, [8/96](https://www.uradni-list.si/glasilo-uradni-list-rs/vsebina/1996-01-0379), [36/00](https://www.uradni-list.si/glasilo-uradni-list-rs/vsebina/2000-01-1687) – ZPDZC in [127/06](https://www.uradni-list.si/glasilo-uradni-list-rs/vsebina/2006-01-5348) – ZJZP) in 16. člena Zakona o višjem strokovnem izobraževanju (Uradni list RS, št. Uradni list RS, št. 86/04, 100/13, 54/22 - ZUPŠ-1, 95/23 - ZIUOPZP, 102/23)) je skupščina Skupnosti višjih strokovnih šol Republike Slovenije na svoji 25. redni letni Skupščini 5. junija 2025 sprejela

**AKT O USTANOVITVI**

**SKUPNOSTI VIŠJIH STROKOVNIH ŠOL REPUBLIKE SLOVENIJE**

**I. SPLOŠNE DOLOČBE**

1. člen

(vsebina akta)

S tem aktom ustanovitelji z namenom medsebojnega sodelovanja in opravljanja skupnih zadev ustanavljajo Skupnost višjih strokovnih šol Republike Slovenije (v nadaljevanju: Skupnost VSŠ) ter urejajo način delovanja in organizacijo Skupnosti VSŠ.

2. člen

(člani skupnosti)

Član Skupnosti VSŠ je lahko vsaka višja strokovna šola, ki izvaja javno veljavne višješolske študijske programe in je ustanovljena v skladu z Zakonom o višjem strokovnem izobraževanju.

3. člen

(ime in sedež)

Ime skupnosti je: Skupnost višjih strokovnih šol Republike Slovenije.

Skrajšano ime skupnosti je: Skupnost VSŠ.

Sedež skupnosti je v Celju. Naslov sedeža je: Mariborska cesta 2, 3000 Celje.

4. člen

(pečat in znak)

Skupnost VSŠ ima pečat okrogle oblike z grbom Republike Slovenije v njegovi sredini. Na obodu je izpisano besedilo: »SKUPNOST VIŠJIH STROKOVNIH ŠOL REPUBLIKE SLOVENIJE«.

Uporabo pečatov in njihovo število ter uporabo znaka Skupnosti VSŠ podrobneje določi upravni odbor Skupnosti VSŠ s posebnimi navodili.

5. člen

(status in zastopanje)

Skupnost VSŠ je pravna oseba javnega prava.

Skupnost VSŠ ima dva zastopnika, in sicer predsednika upravnega odbora Skupnosti VSŠ ter generalnega sekretarja.

**II. NAMEN IN DEJAVNOST**

6. člen

(namen)

Skupnost VSŠ je ustanovljena zaradi uveljavljanja skupnih stališč in interesov članov skupnosti.

Skupnost VSŠ se zavzema za kakovostno strokovno in razvojno delo na področju višješolskega strokovnega izobraževanja kot delom terciarnega izobraževanja. Poseben poudarek daje promociji in mednarodnemu uveljavljanju višješolskih strokovnih programov in šol.

Skupnost VSŠ se aktivno vključuje v izvajanje načel vseživljenjskega učenja.

7. člen

(dejavnosti)

Osnovni dejavnosti Skupnosti VSŠ v skladu z Uredbo o uvedbi in uporabi standardne klasifikacije dejavnosti (Uradni list RS, št. 27/24 in 45/25) sta:

T/94.110 Dejavnost poslovnih in delodajalskih združenj

T/94.120 Dejavnost strokovnih združenj

Skupnost VSŠ lahko opravlja tudi druge dejavnosti, in sicer:

C/18.200 Razmnoževanje posnetih nosilcev zapisa,

J/58.110 Izdajanje knjig,

J/58.120 Izdajanje časopisov,

J/58.190 Drugo založništvo, razen izdajanja programske opreme,

J/58.210 Izdajanje videoiger,

J/58.290 Drugo izdajanje programske opreme,

J/59.110 Produkcija filmov, videofilmov, televizijskih oddaj,

J/59.120 Postprodukcijske dejavnosti pri izdelavi filmov, videofilmov, televizijskih oddaj,

J/59.130 Distribucija filmov in videofilmov,

J/62.100 Računalniško programiranje,

J/62.200 Svetovanje o računalniških napravah in programih ter upravljanje računalniških naprav in sistemov,

J/62.900 Druge z informacijsko tehnologijo in računalniškimi storitvami povezane dejavnosti,

J/63.100 Dejavnosti v zvezi z računalniško infrastrukturo, obdelavo podatkov in gostovanjem ter povezane dejavnosti,

J/63. 910 Dejavnosti spletnih iskalnikov,

N/72.100 Raziskovalna in razvojna dejavnost na področju naravoslovja in tehnologije,

N/72.200 Raziskovalna in razvojna dejavnost na področju družboslovja in humanistike,

N/73.200 Raziskovanje trga in javnega mnenja.

N/74.300 Prevajanje in tolmačenje,

N/74.990 Vse druge strokovne, znanstvene in tehnične dejavnosti, d. n.,

O/82.100 Pisarniške dejavnosti,

O/82.300 Organiziranje razstav, sejmov, srečanj,

Q/85.590 Drugo izobraževanje, izpopolnjevanje in usposabljanje, d. n..

8. člen

(naloge)

Osnovna naloga Skupnosti VSŠ je medsebojno sodelovanje ter sodelovanje s pristojnimi strokovnimi sveti, komisijo za akreditacijo višješolskih študijskih programov in višjih strokovnih šol, ministrstvi, nacionalno agencijo, visokošolskimi zavodi in mednarodnimi združenji pri:

- opravljanju razvojnih nalog v višješolskem izobraževanju,

- uvajanju in spremljanju kakovosti dela,

- razvoju in uvajanju novih oblik in metod dela s študenti,

- uvajanju interdisciplinarnega študija,

- promociji višješolskih programov,

- spremljanju mednarodnih razvojnih usmeritev na področju višješolskega strokovnega izobraževanja ter sodelovanju s šolami in ustanovami doma in v tujini,

- načrtovanju in izvajanju strokovnega izpopolnjevanja,

- podeljevanju nagrad in priznanj za študente in predavatelje šol,

- pripravi programov za zaposlovanje diplomantov in spremljanju zaposlovanja,

- pripravi in uvajanju skupnih meril za ugotavljanje, potrjevanje in preverjanje z delom

 pridobljenega znanja študentov,

- oblikovanju meril za vidne dosežke na strokovnem področju za pridobitev naziva predavatelj

 višje strokovne šole,

- sodelovanju z delodajalci zaradi praktičnega izobraževanja in posodobitve programov glede

 na potrebe gospodarstva,

- zastopanju višjih strokovnih šol v domačem in mednarodnem prostoru,

- načrtovanju in izvedbi strokovnih usposabljanj za zaposlene na višjih strokovnih šolah in

- opravljanju drugih nalog v skladu z zakonom, ki ureja višje strokovno izobraževanje.

Skupnost VSŠ opravlja tudi naslednje naloge:

- promocija višješolskih študijskih programov,

- uvajanje in spremljanje izvajanja svetovalne dejavnosti v višjem strokovnem

 izobraževanju,

- imenovanje in sodelovanje v delovnih skupinah na nacionalni ravni,

- zastopanje interesov članov Skupnosti VSŠ in

- druge naloge.

9. člen

(način delovanja)

Skupnost VSŠ pri opravljanju nalog iz predhodnega člena sodeluje z ministrstvom, pristojnim za višje strokovno izobraževanje, drugimi ministrstvi, zbornicami, gospodarskimi združenji, Republiškim zavodom za zaposlovanje, razvojnimi in raziskovalnimi institucijami ter drugimi organizacijami doma in v tujini.

Za namen izvajanja nalog Skupnosti VSŠ iz 8. člena lahko sklepa dogovore, v imenu in za račun Skupnosti VSŠ izvaja javno naročanje in sklepa druge pravne posle.

Skupnost VSŠ uresničuje naloge iz predhodnega člena z naslednjimi aktivnostmi:

- organizacijo in izvedbo srečanj s predstavniki ministrstva, pristojnega za višje strokovno

 izobraževanje, Strokovnim svetom Republike Slovenije za poklicno in strokovno

 izobraževanje, Centrom Republike Slovenije za poklicno izobraževanje, Andragoškim

 centrom, zbornicami in združenji in drugimi organi in združenji,

- organizacijo in izvedbo strokovnega izobraževanja, izpopolnjevanja in usposabljanja

 strokovnih delavcev,

- sodelovanjem na seminarjih, posvetih in kongresih s področja izobraževanja in drugih,

- svetovanjem članom Skupnosti VSŠ na področjih, povezanih z izobraževanjem,

- vključevanjem strokovnjakov pri razreševanju strokovnih vprašanj,

- ustanavljanjem delovnih skupin za izvedbo določenih nalog,

- rednim obveščanjem članov Skupnosti VSŠ o delu organov Skupnosti VSŠ,

- oblikovanjem predlogov pohval, priznanj in nagrad na področju izobraževanja ter izrekanjem

 priznanj Skupnosti VSŠ in

- drugimi aktivnostmi v skladu z namenom in nalogami Skupnosti VSŠ.

**III. ČLANSTVO**

10. člen

(postopek včlanitve in izstopa)

Članstvo v Skupnosti VSŠ je prostovoljno.

Člani Skupnosti VSŠ se povezujejo v Skupnost VSŠ na podlagi pristopne izjave, ki jo poda svet šole.

Člani Skupnosti VSŠ so enakopravni pri izvrševanju svojih pravic in dolžnosti.

Članstvo v Skupnosti VSŠ začne veljati s sklepom upravnega odbora Skupnosti VSŠ o izpolnjevanju pogojev za članstvo. Članstvo v Skupnosti VSŠ preneha, ko se z izstopno izjavo seznani upravni odbor Skupnosti VSŠ.

Upravni odbor sprejme pravilnik, ki ureja pravice in dolžnosti članov Skupnosti VSŠ, pogoje za članstvo v VSŠ ter postopek včlanitve in izstopa.

11. člen

(evidenca)

Skupnost VSŠ vodi evidenco članov v Skupnosti VSŠ.

Evidenca vsebuje:

- ime in sedež šole,

- programe, ki jih izvaja šola,

- elektronski naslov šole,

- ime in priimek zastopnika šole, njegov elektronski naslov ter trajanje njegovega mandata in

- podatke o plačanih članarinah in drugih plačilih za storitve Skupnosti VSŠ.

**IV. ORGANIZACIJA IN ORGANI SKUPNOSTI VSŠ**

12. člen

(organi)

Organi Skupnosti VSŠ so:

- skupščina,

- upravni odbor,

- predsednik upravnega odbora,

- podpredsednik upravnega odbora,

- generalni sekretar in

- odbori in komisije.

Mandat voljenih in imenovanih organov traja štiri leta. Funkcija članu v individualnem ali kolegijskem organu preneha s pretekom mandata, z odstopom s funkcije ali razrešitvijo. Član individualnega oziroma kolektivnega organa je po prenehanju mandata lahko ponovno izvoljen oziroma imenovan.

13. člen

(delo v organih)

Upravni odbor na predlog generalnega sekretarja sprejme pravilnik, ki ureja prejemke članov organov Skupnosti VSŠ.

**1. Skupščina**

14. člen

(organ upravljanja)

Skupnost VSŠ upravlja Skupščina.

Člani skupščine so:

- ravnatelji višjih strokovnih šol, ki so organizacijske enote javnega zavoda (npr. šolski center), ki so člani Skupnosti VSŠ,

- ravnatelji ali direktorji javnih višjih strokovnih šol, ki so samostojne pravne osebe in so člani Skupnosti VSŠ in

- ravnatelji ali direktorji zasebnih višjih strokovnih šol, ki so člani Skupnosti VSŠ.

Vsak član Skupnosti VSŠ ima pri odločanju na skupščini en glas.

15. člen

(način dela)

Skupščina se sestaja na rednih in izrednih sejah.

Redno sejo skupščine najmanj enkrat letno skliče eden izmed zastopnikov Skupnosti VSŠ.

Izredno sejo skupščine skliče zastopnik Skupnosti VSŠ, kadar je to nujno za delovanje Skupnosti VSŠ. Izredno sejo mora sklicati zastopnik Skupnosti VSŠ na zahtevo upravnega odbora, skupine najmanj četrtine članov Skupnosti VSŠ ali na pobudo ministra, pristojnega za področje višješolskega izobraževanja.

Zastopnik Skupnosti VSŠ mora sklicati izredno sejo skupščine najkasneje v 30 dneh po prejemu zahteve za sklic. Če v tem roku zastopnik Skupnosti VSŠ ne skliče seje, jo lahko skliče predlagatelj iz prejšnjega odstavka.

Vabilo z dnevnim redom redne in izredne seje se pošlje članom Skupnosti VSŠ najmanj 15 dni pred sejo, gradivo za sejo pa najmanj 7 dni pred sejo. Do 10 dni pred sejo lahko člani zastopniku Skupnosti VSŠ predlagajo dodatne točke dnevnega reda, o katerih mora zastopnik Skupnosti VSŠ obvestiti vse člane Skupnosti najkasneje 7 dni pred začetkom skupščine. O uvrstitvi dodatnih točk dnevnega reda na sejo skupščine odloča skupščina na začetku svoje seje.

Izjemoma se lahko redna in izredna seja skliče v krajšem roku.

16. člen

(sklepčnost skupščine)

Skupščina je sklepčna, če je ob uri sklica navzoča več kot polovica članov skupščine. Če ob uri sklica ni navzoča več kot polovica članov skupščine, se začetek odloži za 30 minut. Po preteku navedenega časa skupščina veljavno odloča ne glede na število navzočih članov.

17. člen

(način odločanja skupščine)

Skupščina sprejema odločitve z večino glasov prisotnih članov.

O spremembah ustanovitvenega akta, prenehanju oziroma spremembi organizacije Skupnosti VSŠ odloča skupščina s tričetrtinsko večino glasov vseh članov.

18. člen

(način vodenja sej)

Sejo skupščine prične zastopnik Skupnosti VSŠ, ki je sklical sejo, in jo vodi, dokler skupščina ne izvoli tri članskega vodstva s predsednikom Skupščine, verifikacijske komisije, zapisnikarja in dveh overovateljev zapisnika.

Skupščina lahko sprejme predpis, ki podrobno ureja način dela skupščine.

19. člen

(pristojnosti skupščine)

Pristojnosti skupščine so:

- sprejme letni program dela in letni finančni načrt,

- sprejme letno poročilo s finančnim izkazom,

- sprejme vizijo in smernice razvoja Skupnosti VSŠ,

- sprejme akt o ustanovitvi, njegove spremembe in dopolnitve,

- voli člane upravnega odbora,

- obravnava poročila o delu organov,

- odloča o predlogih predsednika upravnega odbora oziroma upravnega odbora in ugovorih zoper sklepe predsednika upravnega odbora in upravnega odbora,

- odloča o pobudah, predlogih in drugih vprašanjih, ki jih podajo člani, organi in drugi in

- opravlja druge naloge, določene s tem aktom in drugimi splošnimi akti Skupnosti VSŠ.

**2. Upravni odbor**

20. člen

(sestava in naloge)

Upravni odbor ima sedem članov, ki izmed sebe izvolijo predsednika upravnega odbora in podpredsednika upravnega odbora Skupnosti VSŠ.

Člani upravnega odbora so lahko le člani skupščine.

Kandidate za člane upravnega odbora lahko skupščini v izvolitev predlaga vsak član Skupnosti VSŠ. Izvoljeni so tisti kandidati, ki prejmejo najvišje število glasov, pri čemer mora biti razmerje med številom članov upravnega odbora, ki jih predlagajo člani Skupnosti VSŠ, katerih ustanovitelj je država, in kandidatov, ki jih predlagajo člani Skupnosti VSŠ, katerih ustanovitelj so osebe zasebnega prava, enako razmerju med številom članov Skupnosti VSŠ, katerih ustanovitelj je država, in članov Skupnosti VSŠ, katerih ustanovitelj so osebe zasebnega prava.

Skupščina sprejme akt, ki podrobno ureja način volitev članov upravnega odbora.

Delo upravnega odbora vodi predsednik upravnega odbora.

Generalni sekretar sodeluje pri delu upravnega odbora brez pravice glasovanja.

Upravni odbor ima naslednje naloge:

* nadzoruje vodenje, poslovanje in izvajanje dejavnosti Skupnosti VSŠ,
* imenuje in razrešuje generalnega sekretarja,
* predlaga oziroma imenuje člane v organe, v katerih zastopa interese članov,
* imenuje in razrešuje člane odborov in komisij Skupnosti VSŠ,
* sprejme splošne akte Skupnosti VSŠ,
* sprejme sistemizacijo delovnih mest,
* daje obvezne razlage tega akta in drugih splošnih aktov Skupnosti VSŠ, če za to ni pristojen drug organ Skupnosti VSŠ,
* obravnava gradivo za skupščino in skupščini poda svoje mnenje k točkam dnevnega reda skupščine in
* opravlja druge naloge, določene s splošnimi akti Skupnosti VSŠ.

Upravni odbor sprejema odločitve z večino glasov članov upravnega odbora.

**3. Predsednik upravnega odbora**

21. člen

(pristojnosti)

Predsednik upravnega odbora Skupnosti VSŠ je zakoniti zastopnik Skupnosti VSŠ, ki samostojno in neomejeno zastopa Skupnost VSŠ.

Predsednik upravnega odbora ima naslednje pristojnosti in naloge:

- predstavlja in zastopa Skupnost VSŠ,

- vodi in koordinira delo Skupnosti VSŠ,

- odgovarja za zakonitost dela Skupnosti VSŠ,

- sklicuje seje skupščine in sklicuje ter vodi upravni odbor Skupnosti VSŠ,

- skrbi za pripravo predlogov aktov in sklepov za sprejem na organih Skupnosti VSŠ,

- skrbi za izvajanje aktov Skupnosti VSŠ in sklepov skupščine oziroma drugih organov Skupnosti VSŠ,

- sklepa pogodbe in druge dokumente v imenu in za račun Skupnosti VSŠ,

- skrbi za promocijo in ugled Skupnosti VSŠ,

- skrbi za organizacijo posvetov, seminarjev, strokovnih ekskurzij,

- opravlja druge naloge, določene s tem aktom, letnim delovnim programom in drugimi splošnimi akti Skupnosti VSŠ.

22. člen

(prenehanje mandata oziroma razrešitev)

Poleg razlogov iz drugega odstavka 12. člena tega akta predsedniku upravnega odbora preneha mandat, če mu preneha mandat direktorja oziroma ravnatelja člana Skupnosti VSŠ.

Predlog za razrešitev predsednika upravnega odbora z utemeljitvijo lahko dasta najmanj dva člana upravnega odbora ali najmanj ena tretjina članov Skupnosti VSŠ.

Razlogi za razrešitev so:

- uveden disciplinski ali kazenski postopek zaradi kršitve predpisov v zvezi z njegovim delom in pristojnostmi,

- malomarno ali neaktivno opravljanje funkcije, zaradi česar je prišlo ali bi lahko prišlo do večje in težko popravljive materialne ali moralne škode za Skupnost VSŠ,

- neustrezno zastopanje skupnih usklajenih stališč in interesov članov skupnosti in

- neizvajanje sklepov skupščine in upravnega odbora.

**4. Podpredsednik upravnega odbora**

23. člen

(pristojnosti)

Podpredsednik upravnega odbora opravlja naloge, za katere ga pisno pooblasti predsednik upravnega odbora ali skupščina in nadomešča predsednika upravnega odbora v njegovi odsotnosti.

Za vsa ostala vprašanja glede položaja podpredsednika upravnega odbora se smiselno uporabljajo določbe, ki urejajo položaj predsednika upravnega odbora.

**5. Generalni sekretar**

24. člen

(generalni sekretar)

Generalni sekretar VSŠ opravlja naslednje naloge:

- zagotavlja pogoje za delo skupščine in drugih organov Skupnost VSŠ ter uresničevanje sklepov organov Skupnosti VSŠ,

- sklicuje seje skupščine,

- pripravlja gradiva za seje upravnega odbora, skrbi za izdelavo zapisnika sej upravnega odbora ter poroča upravnemu odboru in predlaga sklepe,

- skupaj s sekretariatom opravlja strokovne in administrativne naloge za Skupnost VSŠ in za organe Skupnosti VSŠ,

- predlaga letni program dela, finančni načrt, letno poročilo o delu s finančnim izkazom,

- sklepa pogodbe, potrebne za tekoče finančno in materialno poslovanje v skladu s programom dela, finančnim načrtom oziroma sklepi organov Skupnosti VSŠ,

- sklepa in odpove pogodbe o zaposlitvi delavcev in skrbi za uresničevanje pravic iz delovnega razmerja (vključno z zagotavljanjem varnosti in zdravja pri delu, razporejanjem delavcev k določenim delom in nalogam, skrbi za strokovno izobraževanje, izpopolnjevanje oziroma usposabljanje delavcev, odloča o kršitvah delovnih obveznosti delavcev in o njihovi odškodninski odgovornosti …),

- sklepa avtorske, podjemne in druge primerljive pogodbe in skrbi za njihovo uresničevanje,

- predlaga sistemizacijo delovnih mest v zavodu,

- določa ukrepe za varovanje osebnih podatkov in pooblasti delavce za zbiranje in uporabo teh podatkov v skladu s predpisi,

- sprejema ukrepe za preprečevanje nastanka škode,

- opravlja druge naloge po navodilih predsednika upravnega odbora, upravnega odbora in skupščine,

- opravlja druge naloge, določene v letnem programu dela in splošnimi akti Skupnosti VSŠ.

Generalni sekretar Skupnosti VSŠ zastopa samostojno in neodvisno, v vseh zadevah, ki po vrednosti presegajo znesek 100.000,00 EUR pa skupno s predsednikom upravnega odbora.

Generalnega sekretarja v času odsotnosti nadomešča predsednik upravnega odbora Skupnosti VSŠ.

Poleg razlogov iz drugega odstavka 12. člena tega akta generalnemu sekretarju preneha mandat ob prenehanju veljavnosti pogodbe o zaposlitvi, sklenjene za opravljanje delovnega mesta generalnega sekretarja.

Predlog za razrešitev generalnega sekretarja z utemeljitvijo lahko dasta najmanj dva člana upravnega odbora ali najmanj ena tretjina članov Skupnosti VSŠ.

Razlogi za razrešitev so:

- uveden disciplinski ali kazenski postopek zaradi kršitve predpisov v zvezi z njegovim delom in pristojnostmi,

- malomarno ali neaktivno opravljanje funkcije, zaradi česar je prišlo ali bi lahko prišlo do večje in težko popravljive materialne ali moralne škode za Skupnost VSŠ,

- neustrezno zastopanje skupnih usklajenih stališč in interesov članov skupnosti in

- neizvajanje sklepov skupščine in upravnega odbora.

**6. Odbori in komisije**

25. člen

(odbori in komisije)

Za medsebojno informiranje in skupno razreševanje strokovnih vprašanj se v Skupnosti VSŠ organizirajo odbori ali komisije za naslednja področja:

- akreditacija višješolskih študijskih programov,

- imenovanje predavateljev višjih strokovnih šol,

- mreža šol,

- ugotavljanje in zagotavljanje kakovosti v izobraževanju,

- predpisi in akti,

- kadrovske zadeve,

- mednarodno sodelovanje in mednarodne projekte in

- drugo.

**V. SPLOŠNI AKTI SKUPNOSTI VSŠ**

26. člen

(akti poslovanja)

Skupnost VSŠ posluje na podlagi sprejetega letnega poslovnega načrta za tekoče poslovno leto, ki vsebuje:

- naloge in obveznosti tekočega poslovanja, v katerih so opredeljena vsa načrtovana tekoča in stalna opravila in stroški za delovanje Skupnosti VSŠ,

- program dela, ki vsebuje cilje in načrtovane aktivnosti za izvajanje namena oziroma nalog Skupnosti VSŠ na skupni ravni ali ravni posamezne skupine članov s skupnimi potrebami,

- finančni načrt, v katerem se finančno ovrednoti tekoče poslovanje po stroškovnih mestih, in program dela ter vire načrtovanih prihodkov za realizacijo poslovnega načrta.

Finančna vrednost poslovnega načrta se razdeli po virih prihodkov za njegovo realizacijo tako, da je za vsako stroškovno mesto opredeljen tudi vir prihodka, kar je podlaga zlasti za določitev višine prispevka članov.

Skupščina Skupnosti VSŠ vsako leto do 28. februarja sprejme letni delovni program za tekoče koledarsko leto in letno poročilo za preteklo koledarsko leto.

Predsednik upravnega odbora Skupnosti VSŠ uskladi letni delovni in finančni načrt z ministrstvom, pristojnim za višje strokovno izobraževanje.

**VI. FINANČNO POSLOVANJE**

27. člen

(viri sredstev)

Skupnost VSŠ se sofinancira iz sredstev proračuna Republike Slovenije na podlagi letnega delovnega in finančnega načrta, h kateremu da soglasje minister, pristojen za višje strokovno izobraževanje, ki istočasno določi letno višino sofinanciranja.

Sredstva se zagotavljajo tudi iz naslednjih virov:

- članarine,

- projekti,

- prispevki donatorjev in sponzorjev,

- prihodki od izvajanja dejavnosti Skupnosti VSŠ,

- volila in darila in

- drugo.

28. člen

(članarina)

Višino članarine določi skupščina za vsako leto posebej ob sprejemanju letnega delovnega programa.

Višina članarine se določi na podlagi ovrednotenja programa dela Skupnosti VSŠ in ugotovitve pripadajočega zneska na enega študenta ob upoštevanju vseh vpisanih študentov na dan 30. oktober tekočega študijskega leta pri članih Skupnosti VSŠ.

Članarina je sestavljena iz fiksnega in variabilnega dela. Fiksni del je enak za vse člane Skupnosti VSŠ, variabilni del pa se izračuna glede na število vpisanih študentov pri posameznem članu Skupnosti VSŠ.

Znesek variabilnega dela na študenta predlaga upravni odbor skupščini v sprejem.

29. člen

(način finančnega poslovanja)

Skupnost VSŠ finančno posluje v skladu s predpisi, ki urejajo finančno poslovanje javnih zavodov preko svojega transakcijskega računa.

Finančno poslovanje Skupnosti VSŠ se vodi tako, da je razviden vir prihodkov in odhodkov v skladu z letnim programom dela Skupnosti VSŠ.

30. člen

(presežek in primanjkljaj prihodka)

Ugotovljeni presežek prihodkov nad odhodki iz preteklega poslovnega obdobja se prenese v prihodnje poslovno obdobje.

V primeru primanjkljaja sredstev za izvajanje poslovnega načrta Skupnosti VSŠ, ki se ugotovi med tekočim letom, skupščina Skupnosti VSŠ pripravi predlog sprememb oziroma krčenja programa dela oziroma ukrepe za zmanjšanje stroškov za izvedbo poslovnega načrta.

O obsegu izvedbe poslovnega načrta oziroma ukrepih za odpravo primanjkljaja odloči skupščina.

**VII. PRAVICE, OBVEZNOSTI IN ODGOVORNOSTI SKUPNOSTI VSŠ V PRAVNEM PROMETU**

31. člen

(obseg odgovornosti)

Skupnost VSŠ nastopa v pravnem prometu v svojem imenu in za svoj račun. Skupnost VSŠ odgovarja za svoje obveznosti z lastnimi sredstvi.

Ustanovitelji ne odgovarjajo za obveznosti Skupnosti VSŠ.

**VIII. ZAGOTAVLJANJE JAVNOSTI DELA**

32. člen

(javnost dela)

Javnost dela Skupnosti VSŠ z rednim poročanjem o delu organov zagotavlja generalni sekretar. Javnost se o delovanju Skupnosti VSŠ obvešča z objavami v strokovnem glasilu, s poročili, javnimi nastopi in z informiranjem novinarjev ter drugih predstavnikov javnosti.

**IX. PRENEHANJE SKUPNOSTI VSŠ**

33. člen

(pogoji prenehanja)

Skupnost VSŠ preneha na podlagi sklepa skupščine o prenehanju, če za sklep glasuje tri četrtine članov ter v primerih in pod pogoji, določenimi v zakonu.

Če Skupnost VSŠ preneha, se njeno premoženje porazdeli na njene člane po istem ključu, kot so se sredstva pridobila v zadnjem letu njenega delovanja.

**X. KONČNA DOLOČBA**

34. člen

(začetek veljavnosti akta)

Ta akt začne veljati, ko ga sprejme skupščina in k njemu poda soglasje Vlada Republike Slovenije.

Z dnem uveljavitve tega akta preneha veljati dosedanji Akt o ustanovitvi Skupnosti VSŠ, ki ga je sprejela Skupnost VSŠ dne 20. 4. 2023 in h kateremu je Vlada Republike Slovenije podala soglasje 17. 8. 2023.

 Predsednik Skupščine

 Skupnosti višjih strokovnih šol Republike Slovenije